《三山先贤祠落成八首 其七》
元代·熊鉌

州牧风化遗，乡贤典刑旧。年代较后先，人品类贤否。

公议岂有情，祀典固非苟。道义思无疆，功言期不朽。

作者简介：（1253—1312）建宁建阳人，字去非。初名铄，字位辛。号勿轩，一号退斋。度宗咸淳十年进士。授汀州司户参军。入元不仕。幼志于濂、洛之学，从朱熹门人辅广游，后归武夷山，筑鳌峰书堂，子弟甚众。有《三礼考异》、《春秋论考》、《勿轩集》等。